1.

Pre vykladané úlovky: a) Členský štát, na území ktorého sa uskutočňuje prvá vykládka, je zodpovedný za zabezpečenie toho, aby sa biologický odber vzoriek vykonával v súlade s normami vymedzenými v tomto programe Spoločenstva. Ak je to potrebné, členské štáty budú spolupracovať s orgánmi tretích krajín, ktoré nie sú členskými štátmi EÚ, na príprave programov biologických odberov vzoriek vykladaných úlovkov vykonávaných plavidlami plávajúcimi pod zástavou tretích krajín. b) Na účely odberu vzoriek sa musí uvažovať len s veľkými metiermi. Na určenie metierov na odber vzoriek sa používa tento hodnotiaci systém na úrovni 6 matice v dodatku IV (1 až 5) na vnútroštátnom základe, pričom členské štáty použijú ako referenciu priemerné hodnoty 2 predchádzajúcich rokov, a: — metiery sa najprv hodnotia podľa ich podielu na celkových obchodných vykládkach. Podiely sa potom spočítajú, počnúc najväčším, pokiaľ sa nedosiahne medzná úroveň 90 %. Všetky metiery, ktoré patria do horných 90 %, sa vyberú na odber vzoriek, — tento postup sa potom opakuje podľa celkovej hodnoty obchodných vykládok a tretíkrát podľa celkového výkonu vyjadreného počtom dní na mori. Metiery na horných 90 %, ktoré nepatria medzi predchádzajúcich horných 90 %, sa doplnia do výberu, — STECF môže doplniť do výberu metierov, ktoré neboli zachytené hodnotiacim systémom, ale majú osobitný význam z hľadiska riadenia. c) Jednotkou odberu vzoriek je rybolovná výprava a počet rybolovných výprav, v ktorých sa má odber vzoriek vykonávať, zabezpečuje dobré pokrytie metierov. d) Hodnoty presnosti a hodnotiaci systém sa uvádzajú na tej istej úrovni ako programy odberu vzoriek, t. j. vnútroštátna úroveň metierov pre údaje, ktoré sa zbierajú v rámci národných programov, a regionálna úroveň metierov pre údaje, ktoré sa zbierajú prostredníctvom regionálne koordinovaných programov odberu vzoriek. e) Intenzita odberu vzoriek je úmerná pomernému výkonu a variabilite úlovkov daného metiera. Minimálny počet rybolovných výprav, na ktorých sa majú vzorky odoberať, nie je nikdy menší ako 1 rybolovná výprava za mesiac počas rybolovnej sezóny pre rybolovné výpravy kratšie ako 2 týždne a ako 1 rybolovná výprava štvrťročne v ostatných prípadoch. f) Keď sa vykonáva odber vzoriek na rybolovnej výprave, druhy sa odoberajú súbežne takto: — Každý druh v rámci regiónu, ako sa vymedzuje v dodatku II, sa zaradí do skupiny podľa týchto pravidiel: — skupina 1: druhy, ktoré sú predmetom medzinárodného riadiaceho postupu, vrátane druhov, ktoré patria do riadiacich programov EÚ alebo do dlhodobých viacročných programov EÚ alebo do akčných programov EÚ na ochranu a riadenie na základe nariadenia Rady (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu (3), — skupina 2: iné medzinárodne regulované druhy a hlavné druhy vo vedľajších úlovkoch, ktoré nie sú medzinárodne regulované, — skupina 3: všetky ostatné druhy vo vedľajších úlovkoch (ryby a mäkkýše). Zoznam druhov skupiny 3 sa vytvorí na regionálnej úrovni na príslušnom regionálnom koordinačnom stretnutí a schváli ho STECF. g) Zaradenie druhov do skupiny 1 a do skupiny 2 sa stanovuje v dodatku VII. Výber systému odberu vzoriek závisí od rôznosti druhov, z ktorých sa robí odber vzoriek, a od prevádzkových podmienok, za ktorých sa odber vzoriek vykonáva. Plán odberu vzoriek metiera musí vziať do úvahy periodicitu prípadov odberu vzorky a uplatňovaný systém odberu vzoriek. Možné systémy odberu vzoriek, ako sa opisujú v nasledujúcej tabuľke, obsahujú: — systém 1: komplexný odber vzoriek všetkých druhov, — systém 2: v každej časovej vrstve sa prípady odberu vzorky rozdelia na dve časti. Jedna časť prípadov odberu vzorky (x %) sa týka vzoriek všetkých druhov na brehu, kým druhá časť prípadov odberu vzorky (100 – x %) sa týka len odberov vzorky všetkých druhov zo skupiny 1, — systém 3: v každej časovej vrstve sa prípady odberu vzorky rozdelia na dve časti. Jedna časť prípadov odberu vzorky (x %) sa týka vzoriek všetkých druhov zo skupiny 1 a zo skupiny 2 na brehu, kým druhá časť prípadov odberu vzorky (100 – x %) sa týka len odberov vzorky všetkých druhov zo skupiny 1. V tomto systéme sa musia vzorky druhov zo skupiny 3 odoberať na mori. Tabuľka 1 Zhrnutie systémov používaných pri súbežnom odbere vzoriek Systém odberu vzoriek Periodicita Skupina 1 Skupina 2 Skupina 3 Systém 1 Každý prípad odberu vzorky Systém 2 x % prípadov odberu vzorky (100 – x) % prípadov odberu vzorky Systém 3 x % prípadov odberu vzorky Odber vzoriek na mori (100 – x) % prípadov odberu vzorky h) Pre každú danú vzorku sa zaznamená systém odberu vzorky (tabuľka 1) spolu s informáciami o tom, do akej miery je skompletizovaný odber vzorky: — keď sa robí odber vzorky druhu, počet meraných jedincov musí zabezpečiť kvalitu a presnosť výslednej frekvencie dĺžky. Počet dĺžkových tried v rámci vzorky sa môže odhadnúť podľa približného intervalu dĺžok vo vzorke, takže počet meraných rýb leží v rozsahu medzi 3 × počet dĺžkových tried a 5 × počet dĺžkových tried v prvom priblížení, pokiaľ neexistuje žiadna štatistická optimalizácia plánu odberu vzoriek. i) Iné postupy odoberania vzoriek je možné použiť, ak je vedecky podložené, že sa nimi dosiahnu rovnaké ciele ako tie, ktoré sú opísané v bode 3 ods. 1 písm. g). j) Súbor protokolov z odberov vzoriek vykonaných členskými štátmi sa odovzdá STECF prostredníctvom národného programu za každý metier v odbere vzoriek.